Diari Oficial de la Generalitat Valenciana


Sumari del DOGV 6422, del 22-12-2010 (2010/13491)

Resolució d'Alcaldia número 130/2010, de 9 de desembre, per la qual s'amplia el termini de consulta de la documentació i al·legacions al Pla General.
-----------------------------------------------------------------------------------------------------------------------------------------------------

### Dades del document

Número de DOGV
:   6422

Data del DOGV
:   22-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13246


Data del document
:   09-12-2010

Organisme emissor
:   Ajuntament de Jérica

Tipus de document
:   Resolució

Descriptors 

:   * Jérica
    * pla d'urbanisme
    * administració local

Resolució d'Alcaldia número 130/2010, de 9 de desembre, per la qual s'amplia el termini de consulta de la documentació i al·legacions al Pla General. [2010/13016]  
Resolució d'Alcaldia núm. 130/2010.   
Antecedents de fet   
Primer. El Ple de l'Ajuntament de Jérica, en sessió celebrada el dia 26 d'agost de l'any 2010, va acordar sotmetre novament a informació pública el Pla General de Jérica, junt amb la documentació complementària, durant un termini de 45 dies, mitjançant un edicte anunciat en el Diari Oficial de la Comunitat Valenciana i un diari no oficial d'àmplia difusió a la localitat de Jérica.   
Segon. Aquest tràmit d'informació pública va ser anunciat mitjançant un edicte publicat en el Diari Oficial de la Comunitat Valenciana, de data 3 de setembre de l'any 2010 (DOCV núm. 6347), en el diari El Periódico Mediterráneo de data 8 de setembre de l'any 2010, així com exposat al tauler d'anuncis de l'Ajuntament de Jérica.   
La publicació, en primer lloc, del tràmit d'informació pública en el Diari Oficial de la Comunitat Valenciana (publicació diari oficial), i, en segon lloc, en el diari El Periódico Mediterráneo (diari no oficial), ha generat alguns dubtes respecte si el còmput del termini d'informació pública es realitzava des de la publicació en el Diari Oficial de la Comunitat Valenciana o des de l'última publicació efectuada. Això implicava que l'últim dia del termini fóra el dia 28 d'octubre de l'any 2010 (segons la publicació en diari oficial), o el dia 3 de novembre de l'any 2010 (segons publicació en diari no oficial), i existien quatre dies hàbils de diferència entre una opció i l'altra.   
Per tot això, per a evitar qualsevol possible indefensió dels interessats, convé concedir un termini addicional de quatre dies hàbils, comptats a partir de la publicació d'aquesta resolució en el Diari Oficial de la Comunitat Valenciana perquè els interessats puguen consultar tota la documentació relativa al Pla General de Jérica i formular les al·legacions que estimen convenients.   
Fonaments de dret   
Són d'aplicació els articles 38, apartat a) i 83.2 apartat a) de la Llei 16/2005, de 30 de desembre, de la Generalitat, Urbanística Valenciana (d'ara en avant LUV).   
Per tot el que s'ha exposat anteriorment, aquesta Alcaldia ha resolt:   
Primer. Concedir un termini addicional de quatre dies hàbils, comptats a partir de la publicació d'aquesta resolució en el Diari Oficial de la Comunitat Valenciana, perquè els interessats puguen consultar tota la documentació relativa al Pla General de Jérica i formular les al·legacions que estimen convenients.   
Durant aquest termini de quatre dies hàbils, el projecte diligenciat del Pla General de Jérica estarà depositat, per a la consulta pública, a l'Ajuntament de Jérica.   
Segon. Elevar al Ple de l'Ajuntament de Jérica, en la primera sessió que celebre, aquesta resolució d'Alcaldia a l'efecte de procedir a ratificar-la.   
Jérica, 9 de desembre de 2010.- L'alcalde president: Amadeo Edo Salvador.